Supertaal - RDF-voer
type: channel
description: Kom praat saam!
items: Re: Nieuwe media met nieuwe wetten

Re: Nieuwe media met nieuwe wetten
type: item
description: Heelwat van die opmerkings wat Bernhard kwytraak, i.v.m. verkoopstegnieke en die web, kan mens net mee saamstem. Maar, Bernhard, die fout wat jy myns insiens maak, is eenvoudig: e-mail is nie 'n enkelvoudige "medium" nie. Wat ons hier het, op hierdie poslys, is 'n veelparty-gesprek. Dit is soos 'n gesprek tussen 'n klomp blinde, stom mense in 'n kroeg, wat elk 'n braille-tikmasjien en papier besit, en baie goed braille kan lees. Die verskil is dat meer as een deelnemer op 'n slag 'n bydrae kan lees, en dat die tikwerk amper so maklik is as gesels. Om hierdie situasie met verkoopsbriewe, copy-writing, reklame, of selfs vriendelike briefskrywery te vergelyk, is half eienaardig. Om die "styl" van die mark as verbondswet vir die gesprek te beskou, en dogmaties daarop aan te dring, is half waansinnig. Terloops, ek merk Bernhard kan my "stylpyl" boodskap as "bombasties" beskryf terwyl hy net die eerste paar re"els kon ontrafel. Miskien het dieselfde leestegniek hom tot die slotsom gedryf dat my apologetiese gedagtes oor haatspraak in my "Rushdie" thread 'n vorm van arrogansie was. Ek moet sê, ek stem saam wat die frustrerende, vervelige aard van die web betref. As iemand voorstelle het vir opwindende "sites" sal ek dit nogal waardeer. Bernhard? Groete Frank
creator: Frank Snyckers
date: 1996-04-14T00:00:00-00:00